Miss Universe 2022

Ang Miss Universe 2022 ay ang ika-71 edisyon ng Miss Universe pageant, na ginanap sa New Orleans Morial Convention Center sa New Orleans, Louisiana, sa Estados Unidos noong 14 Enero 2023. Ito ang pang-apat na pagkakataon sa kasaysayan ng kompetisyon na lumaktaw ng isang buong taon ang kompetisyon, kasunod ng Miss Universe 2014, Miss Universe 2016, at Miss Universe 2020. Ito rin ang unang edisyon ng kompetisyon na ginanap sa ilalim ng pagmamay-ari ng JKN Global Group, na binili ang Miss Universe Organization mula sa WME/IMG noong 26 Oktubre 2022.

Pagkatapos ng kompetisyon, kinoronahan ni Harnaaz Sandhu ng Indiya si R'Bonney Gabriel ng Estados Unidos bilang Miss Universe 2022. Ito ang ikasiyam na tagumpay ng Estados Unidos, ang pinakamarami sa kasaysayan ng kompetisyon. Nagtapos bilang first runner-up si Amanda Dudamel ng Beneswela, at nagtapos bilang second runner-up si Andreina Martínez ng Republikang Dominikano. 

Mga kandidata mula sa walumpu't-tatlong bansa at teritoryo ang lumahok sa kompetisyong ito. Pinangunahan nina Miss Universe 2012 Olivia Culpo at Jeannie Mai ang kompetisyon, samantalang sina Miss Universe 2018 Catriona Gray at si Zuri Hall ang nagsilbing mga backstage correspondent. Itinampok rin sa edisyong ito ang bagong Mouawad Force for Good Crown na may 110.38 karat ng bughaw na sapiro at 48.24 karat ng puting diyamante na nagkakahalaga ng humigit-kumulang $6 milyon.

Ito ang unang edisyon ng kompetisyon mula noong 1954 na hindi naipalabas sa telebisyon sa anumang pangunahing himpilang pangtelebisyon sa Estados Unidos, ngunit ito ay ipinalabas sa streaming provider na The Roku Channel bilang opisyal na tagasahimpapawid ng kompetisyon sa unang pagkakataon.

 Kasaysayan 

 Lokasyon at petsa 
Nasa proseso ng talakayan diumano ang Miss Universe Organization upang isagawa ang kompetisyon sa Republikang Dominikano. Ang mga talakayan ay kinumpirma ng pambansang direktor ng Miss Dominican Republic na si Magli Febles. Plano ni Febles na itanghal ang kompetisyon sa Punta Cana at plano nilang ganapin ito sa katapusan ng Oktubre. Subalit, hindi nagpatuloy ang plano upang isagawa ang kompetisyon sa Republikang Dominikano dahil sa kawalan ng interes sa bahagi ng Estado ng Republikang Dominikano.

Noong 1 Setyembre 2022, iniulat ng pahayagang El Vocero na may isang sulatronikong ipinadala sa mga pambansang direktor na nagsasaad na ang ika-71 edisyon ng kompetisyon ay gaganapin sa unang kwarter ng 2023, dahil sa potensyal na pagsalungat ng mga petsa sa 2022 FIFA World Cup sa Nobyembre at Disyembre 2022. Iniulat din ng pahayagan na ang Nha Trang, Biyetnam, Los Angeles, Miami, at New Orleans sa Estados Unidos ay nakita bilang mga potensyal na host city. Kalaunan, sa kaparehong buwan, ipinahayag ng pangulo ng Miss Universe Organization na si Paula Shugart sa panayam ng ABS-CBN News and Current Affairs na gaganapin ang kompetisyon sa Enero 2023, na nagpapatunay na ang dahilan ng pagpapaliban ay upang maiwasan ang pagsalungat ng mga petsa sa 2022 FIFA World Cup.

Noong 19 Setyembre 2022, opisyal na inanunsyo ng Miss Universe Organization na ang kompetisyon ay gaganapin sa 14 Enero 2023 sa New Orleans Morial Convention Center sa New Orleans, Louisiana. Inanunsyo rin ng organisasyon na ang paunang kompetisyon ay gaganapin sa 11 Enero.

 Pagpili ng mga kalahok 
Ang mga kalahok mula sa walumpu't-tatlong bansa at teritoryo ay napili upang lumahok sa kompetisyon. labing-siyam na kandidata ang nailuklok upang kumatawan sa kanilang bansa/teritoryo matapos maging isang runner-up sa kanilang kompetisyong pambansa. Bagamá't walumpu't-apat na kandidata ang lumahok sa paunang kompetisyon, walumpu't-tatlo lang ang lumahok para sa panghuling kompetisyon dahil sa pagbitiw ng isang kandidata sa kompetisyon.

 Mga pagpalit 
Iniluklok ang first runner-up ng Miss Bolivia 2022 na si Camila Sanabria bilang kandidata ng Bulibya sa Miss Universe matapos na mapatalsik si Miss Bolivia 2022 Fernanda Pavisic para sa pangungutya sa mga headshot ng ibang kandidata sa Miss Universe sa kanyang mga Instagram story. Iniluklok ng Miss Universe Colombia Organization si María Fernanda Aristizábal, Senorita Colombia 2019, bilang kinatawan ng Kolombya sa Miss Universe. Si Aristizábal ang orihinal na kandidata ng Kolombya sa Miss Universe 2020, subalit siya ay hindi kumalahok sa kompetisyon matapos mawalan ng prangkisa ng Miss Universe ang Senorita Colombia Organization. Iniluklok ang first runner-up ng Miss Universe Cayman Islands 2022 na si Chloe Powery-Doxey bilang kandidata ng Kapuluang Kayman sa Miss Universe dahil nahaharap sa mga kasong kriminal ang orihinal na Miss Universe Cayman Islands 2022 na si Tiffany Conolly. Iniluklok ang first runner-up ng Miss France 2022 na si Floriane Bascou bilang kandidata ng Pransiya sa Miss Universe matapos na pinili ni Miss France 2022 Diane Leyre na huwag munang sumali sa kahit anong internasyonal na kompetisyon dahil sa kakulangan sa oras sa paghahanda. Si Miss Dominican Republic 2021 Andreina Martínez ay iniluklok upang kumatawan sa Republikang Dominikano sa edisyong ito. Siya ay dapat na kakalahok sa Miss Universe 2021, ngunit siya ay nagpositibo sa COVID-19 bago ang kompetisyon.

 Mga unang pagsali at pag-urong sa kompetisyon 
Unang sumali sa edisyong ito ang bansang Butan, at bumalik ang mga bansang Anggola, Belis, Guam, Indonesya, Kirgistan, Libano, Malaysia, Miyanmar, Santa Lucia, Seykelas, Suwisa, Trinidad at Tobago, at Urugway. Huling sumali noong 1995 ang Seykelas, noong 2017 ang Trinidad at Tobago, noong 2018 ang Libano at Suwisa, noong 2019 ang Anggola at Santa Lucia, at noong 2020 ang Belis, Indonesya, Malaysia, Miyanmar, at Urugway. 

Hindi sumali ang mga bansang Dinamarka, Irlanda, Israel, Kasakistan, Kenya, Moroko, Noruwega, Rumanya, Suwesya, at Unggarya sa edisyong ito. Hindi sumali si Diana Tashimbetova ng Kasakistan dahil sa kakulangan ng suportang pinansyal mula sa license holder. Bagama't nakalahok sa paunang kompetisyon, bumitiw Dapat sanang lalahok si Balsam Hussein ng Irak, ngunit bumitiw ito dahil sa suliranin tungkol sa prangkisa ng Irak sa Miss Universe. Dapat din sanang lalahok si Kate Alexeeva ng Letonya, ngunit bumitiw ito matapos magpositibo sa COVID-19. 

Simula sa ika-72 edisyon ng kompetisyon, pinahihintulutan ng Miss Universe Organization ang mga ina at may-asawa na kumalahok sa kompetisyon. Gayunpaman, nanatili pa rin ang age limit na 18 hanggang 28 taong gulang.

 Mga resulta 

 Mga pagkakalagay 
PagkakalagayKandidataMiss Universe 2022  Estados Unidos – R'Bonney Gabriel1st runner-up  Beneswela – Amanda Dudamel2nd runner-up  Republikang Dominikano – Andreina MartínezTop 5  Curaçao – Gabriëla Dos Santos
  Porto Riko – Ashley CariñoTop 16  Australya – Monique Riley
  Espanya – Alicia Faubel
  Hayti – Mideline Phelizor
  Indiya – Divita Rai
  Kanada – Amelia Tu
  Kolombya – María Fernanda Aristizábal
  – Payengxa Lor
  Peru – Alessia Rovegno
  Portugal – Telma Madeira
  Timog Aprika – Ndavi Nokeri
  Trinidad at Tobago – Tya Janè Ramey

 Mga espesyal na parangal 
Parangal(Mga) NagwagiMiss Congeniality  Malta – Maxine Formosa
  Tsile – Sofia DepassierBest National Costume  Ukranya – Viktoria ApanasenkoSpirit of Carnival AwardSocial Impact Award  Taylandiya – Anna Sueangam-iamSwimsuit Cape Vote  Biyetnam – Nguyễn Thị Ngọc Châu

 Kompetisyon 

 Pormat ng kompetisyon 
Ilang mga pagbabago sa pormat ng kompetisyon ang ipinatupad ng Miss Universe. Tulad noong 2021, labing-anim na semi-finalist ang napili sa pamamagitan ng paunang kompetisyon at mga closed-door interview. Isinagawa ang internet voting kung saan ang mga manonood ay maaaring bumoto para sa isa pang kandidata upang umabante sa semi-finals. Lumahok ang labing-anim na semi-finalist sa swimsuit competition, kung saan ang mga kapa ay kanilang idinisenyo, at evening gown. Mula sa labing-anim, limang pinalista ang sumabak sa paunang question-and-answer round, at tatlong pinalista naman ang sumabak sa final word at final walk.

 Komite sa pagpili 

 Ximena Navarrete – Miss Universe 2010 mula sa Mehiko
 Big Freedia – rapper at tagaganap na Amerikano
 Mara Martin – modelong Amerikana
 Wendy Fitzwilliam – Miss Universe 1998 mula sa Trinidad at Tobago
 Emily Austin – aktres at mamamahayag na Amerikano
 Olivia Quido – CEO at tagapagtatag ng O Skin Med Spa
 Myrka Dellanos – Amerikanang awtor, mamamahayag, at host sa telebisyon at radyo
 Sweta Patel – awtor, miyembro ng Forbes council at tagapagtatag ng Healveda
 Olivia Jordan – Miss USA 2015 mula sa Oklahoma (bilang hurado sa gabi ng koronasyon lamang)
 Kathleen Ventrella – Chief Marketing Officer ng Impact WayV (bilang hurado sa gabi ng koronasyon lamang)

 Mga kandidata 
Walumpu't-tatlong kandidata ang lumahok para sa titulo.
 Bansa/Teritoryo Kandidata Edad Bayan  AlbanyaDeta Kokomani21Durrës  Alemanya Soraya Kolhmann 24 Leipzig AnggolaSwelia Antonio24Luanda ArhentinaBárbara Cabrera22Buenos Aires ArmenyaKristina Ayanian25Ereban  Aruba Kiara Arends 23 Oranjestad  Australya Monique Riley 18 Sydney  Bahamas Angel Cartwright 27 Long Island BahreynEvlin Khalifa24Riffa BelhikaChayenne Van Aarle23Amberes BelisAshley Lightburn22Lungsod ng Belis  Beneswela Amanda Dudamel 23 Mérida  Biyetnam Nguyễn Thị Ngọc Châu 28 Tây Ninh  Brasil Mia Mamede 26 Vitória BulgaryaKristina Plamenova26Sopiya  Bulibya Camila Sanabria 28 Santa Cruz  Butan Tashi Choden 23 Wangdue Phodrang  Curaçao Gabriëla Dos Santos 20 Willemstad EkwadorNayelhi González26Esmeraldas El SalbadorAlejandra Guajardo26Cabañas Eslobakya Karolina Michálčiková 23 Trenčín EspanyaAlicia Faubel25Alicante  Estados Unidos R'Bonney Gabriel 28 Houston  Gana Engracia Afua Mofuman 27 Kumasi Gineang EkwatoriyalAlba Isabel Obama21Mbini  Gran Britanya Noky Simbani 25 Derby GresyaKorina Emmanouilidou24Kozani Guwatemala Ivana Batchelor 21 Quetzaltenango HamaykaToshami Calvin26Saint Thomas HaponMarybelen Sakamoto23Chiba HaytiMideline Phelizor27Port-au-Prince  Honduras Rebeca Rodríguez 20 San Pedro Sula IndiyaDivita Rai25Mangalore  Indonesya Laksmi De-Neefe Suardana 26  Ubud ItalyaVirginia Stablum24Trento  Kambodya Manita Hang 23 Nom Pen KamerunMouketey Lynette Jelly26Buea  Kanada Amelia Tu 20 Vancouver Kapuluang Birheng BritanikoLia Claxton18Tortola Kapuluang KaymanChloe Powery-Doxey25George Town KirgistanAltynai Botoyarova18Biskek  Kolombya María Fernanda Aristizábal 24 Armenia  Kosobo Roksana Ibrahimi 21 Pristina Kosta RikaFernanda Rodríguez24Quesada  Kroasya Arijana Podgajski 19 KrapinaPayengxa Lor21Vientiane  Libano Yasmina Zaytoun 20 Kfarchouba LupangyeloHrafnhildur Haraldsdóttir18Reikiavik MalaysiaLesley Cheam26Semenyih  Malta Maxine Formosa 21 St. Julian's  MawrisyoAlexandrine Belle-Étoile 25 Curepipe  Mehiko Irma Miranda 26 Ciudad Obregon MiyanmarZar Li Moe20Bhamo NamibyaCassia Sharpley21Windhoek NepalSophiya Bhujel27Katmandu NiheryaMontana Felix 21Edo NikaragwaNorma Huembes24San Marcos OlandaOna Moody25Amsterdam  Panama Solaris Barba 23 Herrera ParagwayLeah Ashmore27Villarrica  Peru Alessia Rovegno 24 Lima  Pilipinas Celeste Cortesi 24 Pasay PinlandiyaPetra Hämäläinen26Savonlinna  Polonya Aleksandra Klepaczka 22 Łódź Porto RikoAshley Cariño28Fajardo  Portugal Telma Madeira 22 Lisbon PransiyaFloriane Bascou20Le Lamentin  Republikang Dominikano Andreina Martínez 24 Santiago Republikang TsekoSára Mikulenková20Valašské Mezirící  Rusya Anna Linnikova 22 Orenburg Santa LuciaSheris Paul26Castries  Seykelas Gabriella Gonthier 24 Mahé SingapuraCarissa Yap22Singapura SuwisaAlia Giundi19Valais  Taylandiya Anna Sueangam-iam 23 Bangkok Timog AprikaNdavi Nokeri23Tzaneen  Timog Korea Hanna Kim 26 Seoul Trinidad at Tobago Tya Janè Ramey 24 Port of Spain  Tsile Sofia Depassier 22 Santiago TsinaJiang Sichen26Shanghai TurkiyaAleyna Şirin21Istanbul  Ukranya Viktoria Apanasenko 27 Chernihiv UrugwayCarla Romero24Montevideo

Mga tala

Mga sanggunian

 Panlabas na kawing